Димитър Нинов Грънчаров
Димитър Нинов Грънчаров е български политик от БЗНС.

Биография 
Димитър Грънчаров е роден на 16 април 1883 г. в село Равнище, Тетевенско. Завършва Търновската гимназия и специалност право в Софийски университет.

Работи като адвокат в София. Става член на БЗНС след Първата световна война (1919). Участва активно в списването на земеделските вестници и укрепването на организациите в Плевенско.

След Деветоюнския преврат (1923) се обявява за съюз с БКП. Преследван от първото правителство на Демократическия сговор.

По време на априлските събития от 1925 г. е нелегален.

На 29 април е обкръжен от полицаи край село Дървеница (настоящ квартал на София). След престрелка се самоубива, за да не бъде пленен.

Дванадесет дена след смъртта му е осъден на смърт (задочно) на 11 май 1925 г. по делото за атентата в църквата „Света Неделя“.

Източници 

Дейци на БЗНС
Български политици (1918 – 1945)
Жертви на Априлските събития в България (1925)
Родени в Софийска област
Починали в София
Български самоубийци